شەفەق نیوز/ قوباد
تاڵەبانی جیگر سەرۆک وەزیران هەرێم کوردستان، ئمڕوو شەممە، داد لە دەس فرەی فەرمانبەرەیل
ناو هەرێم کوردستان کرد، لەو مەوقە ک دووپات کرد ک حکومەت هەرێم تاونای وەرگردن داواکەرەیل
فەرمانبەری لە کەرت گشتی نەیرێد.
تاڵەبانی لە وتاریگ
لە مەوقەی بەشداریکردنس لە پێشەنگای ساڵانەی تەکنۆلۆژیای تایبەت (تیک فیست) لە چاپ
دوویەمین ی لە شار سلێمانی وت: توێنیمن بڕەسیمنە کەموکووڕی حکومەتی وەڕی کەرت تایبەت،
ک وەبی پاڵپشتیکردن ئی کەرتە هەرێم کوردستان گەشە وەپی نێکریەێد.
و دیاری کرد ک
ئەرک حکومەتەگە هالە داناین سیاسەتەیلە، و پەیاکردن رەوش ئابووری وەهێزیگ، و دابینکردن
خوەشگوزرانی و خزمەتگوزاری، وتیش؛ حکومەت گشت چشتیگ وەپی نێکریەێد.
تاڵەبانی وتیش؛
حکومەت هەرێم کوردستان شمارەی گەورەیگ لە فەرمانبەرەیل دیرێد ک یەک مەلیۆن و ٢٥٠ هەزار
کەس مووچە گرن، وتیش؛ ٧٥٠ فەرمانبەر مەدەنی و سەربازی هەس، ئەراوە حکومەتەگە ئەو توانا
نەیرێد ک دەیان هەزار لە فەرمانبەرەیل نوو وەربگرێد.
